Matteus 6:8 'n Rukkie terug was dit hier in Nederland die jaarlikse biddag vir gewas en arbeid. Dus vir alles wat groei en wat ons as voedsel nodig het en dat ons onsself en ons gesinne kan sorg. Ons bely dan in ’n wêreld waarin mense dink dat hulself daarvoor moet en kan sorg dat ons daarin van die HERE afhanklik is. Ons beklemtoon dit deur nie op ’n gewone Sondag maar op ’n Woensdag saam kerk toe te gaan. Jy kan nou vra is dit regtig nodig? Die HERE weet mos wat ons nodig het? Ons lees in ons teks: “want julle Vader weet wat julle nodig het, nog voordat julle dit van Hom vra”. As dit so is hoekom sou jy dan nog bid? As die HERE weet wat jy nodig het, kan Hy dit tog sonder dat jy dit vra vir jou gee? Eerstens is dit duidelik dat die HERE wil dat ons bid. Die Here Jesus leer ons naamlik na hierdie woorde die Ons Vader as ons daaglikse gebed. Hoekom wil die HERE dat ons bid? Nie omdat Hy dit nodig het om te weet hoe dit met ons gaan nie. Hy wil die gebed omdat Hy die lewedige liefdesband met Sy kinders wil. Hy wil dat ons die gesprek met Hom soek. Dat ons ons ons ook regtig aan Hom toevertrou en in ons lewe lewendig hou dat ons ons in liefde afhanklik weet van Hom. Dat ons dit in die gesprek met Hom as ons Vader ook uitspreek. Hy wil nie dat ons ’n soort onverskillige kinders van Hom word wat sê; “Die HERE weet wat aangaan en Hy sal op Sy manier sorg”. Wie nie bid nie, wie onverskillig leef, kry nie die lewe as kind van God nie. Dan vervreem jy jou van Vader in die hemel en kry jy nie die genade loon van vergifnis en ewige lewe nie. Laat ons bid!